
Megerősítéses Tanulás alkalmazása autópálya-forgalomirányításban véletlenszerű anomáliák kezelésére

Kulcsszavak: Megerősítéses Tanulás; Változtatható sebességkorlátozású szabályozás; intelligens közlekedési rendszerek
Az autópályák kapacitás csökkenése könnyen nagy forgalmi dugók kialakulásához vezethet. Ezek a torlódások nagyban hozzájárulnak a környezet szennyezéshez, valamint a városközeli környezetben a kialakuló kémiai és fizikai szennyezések, nagyban károsítják a település élhetőségét és első sorban az emberek egészségét. TDK dolgozatomban a sávmegszűnéses problémakörben fellelhető számtalan nehézség közül az autópályákon megszűnő sávok miatt kialakuló torlódásokkal foglalkozom. Ennek a problémának a leküzdésére az úgynevezett változtatható sebességkorlátozású szabályozás nyújt segítséget, ami egy forgalomirányító rendszer, amely javítja az általános forgalomáramlási jellemzőket - az utazási idő, a várakozási idő és a sorok hossza - és csökkenti a kritikus fenntarthatósági mutatókat, mint például az üzemanyag-fogyasztás, valamint a CO2- és NOx-kibocsátás. Többször bebizonyosodott, hogy a Mélytanulás használata kiváló megoldás erre a problémára. Ebből kifolyólag kutatásom célja Megerősítéses Tanulás alkalmazásával kezelni a forgalomirányító rendszert és egy általános megoldást találni az autópályák kapacitás csökkenése miatt kialakuló torlódások kezelésére, annak érdekében, hogy a sávok számától függetlenül alkalmazható legyen a modell, javítva és felülmúlva ezzel a szakirodalomban eddig elért eredményeket több szempontból is.



